Direcția Silvică Cluj a cumpărat melci în valoare de 110.000 de euro de la o firmă privată, în 2010, într-o afacere ”cusută cu ață albă”.

”Au cumpărat 100.000 de kilograme de melci, plătiți de Direcția Silvică Cluj. A fost practic un împrumut mascat, în valoare de 110.000 de euro, pentru o firmă privată, Rom Bio”, a declarat ministrul Lucia Varga, ministrul delegat pentru Ape, Păduri și Piscicultură.

”A fost un împrumut mascat. Melcii au fost cumpărați în mai 2010 și revânduți firmei Rom Bio în luna octombrie cu aceeași sumă”, au mai spus oficialii ministeriali.

Practic, melcii nici nu au existat, banii fiind mutați dintr-un cont în altul.

Ministrul Lucia Varga a fost prezent la Cluj-Napoca pentru a prezenta raportul cu jaful din pădurile Clujului. Citește AICI detalii.